Koaris
Koaris (port. Rio Coari) – upė vakarų Brazilijoje, Amazonės valstijoje; dešinysis Amazonės intakas. Prasideda retai gyvenamose vietose į šiaurę nuo Tapaua upės. Teka į šiaurės rytus, labai smarkiai vinguriuoja, sudaro daug protakų ir senvagių. Žemupyje smarkiai išplatėja ir sudaro Koario ežerą. Įteka Amazonėn ties Koario miestu. Didžiausi intakai: Itanjaua, Uruku, Araua (kairieji; pastarieji du įteka į Koario ežerą). Baseinas retai gyvenamas.